Αγαπητές συμφοιτήτριες, αγαπητοί συμφοιτητές

Σε συνέχεια της παρουσίασης***"Ιδιώματα, αυτά τα ατίθασα"****,* που πραγματοποιήθηκε στις 16/12/2020 στο πλαίσιο του μαθήματος *“Αντιπαραβολική Σημασιολογία”*, σας αποστέλλουμε τα power point, που ετοιμάσαμε. Για συμβουλές ή και απαντήσεις σε τυχόν ερωτήματα που μπορεί να τους δημιουργήθηκαν έχουμε παραθέσει τα μέιλ μας έτσι ώστε να έρθετε σε επικοινωνία μαζί μας.

Δυστυχώς, η τεχνολογία μας πρόδωσε, αλλά είναι και αυτό αναπόφευκτο κακό των καιρών που διανύουμε. Κατ’αυτόν τον τρόπο ωστόσο, μας δίνεται η δυνατότητα να σας φέρουμε σε επαφή με τμήματα της προσπάθειάς μας, που δεν ήρθαν στο φως στη διάρκεια της παρουσίασης (βλ. Αντιπαραβολική μελέτη GR-FR). Η κίνηση αυτή αποσκοπεί στο να αποκτήσετε μία συνολικότερη εικόνα της εργασίας μας και να εκτιμήσετε το ερευνητικό έργο, το οποίο διεξήγαμε στην πορεία της πρακτικής μας.

Σας παραθέτουμε επίσης τα άρθρα, τα οποία γέννησε η έρευνα που έγινε σχετικά με τις ρηματικές πολυλεκτικες εκφράσεις. Το πρώτο άρθρο έχει παρουσιαστεί στο 28o **Διεθνές Συνέδριο Υπολογιστικής Γλωσσολογίας** (**COLING**)<https://coling2020.org/>, ενώ το δεύτερο έχει δημοσιευτεί στα πρακτικά του **19ου Διεθνούς Συνεδρίου Euralex**, που αναμένεται να πραγματοποιηθεί στις **7-11 Σεπτεμβρίου 2021** στην **Αλεξανδρούπολη**.<https://euralex2020.gr/el/proceedings/>

1. **Evaluation of Verb Multiword Expressions discovery measurements in literature corpora of Modern Greek** <https://www.academia.edu/44586516/Evaluation_of_Verb_Multiword_Expressions_discovery_measurements_in_literature_corpora_of_Modern_Greek>
2. **VMWE discovery: a comparative analysis between Literature and Twitter Corpora** <https://www.academia.edu/44613573/VMWE_discovery_a_comparative_analysis_between_Literature_and_Twitter_Corpora>

Η έρευνα διεξήχθηκε τόσο κατά την διάρκεια της πρακτικής μας άσκησης στο Ινστιτούτο Επεξεργασίας του Λόγου όσο και μετά την ολοκλήρωση της, υπό την καθοδήγηση της κυρίας Στέλλας Μαρκαντωνάτου και της Βίβιαν Στάμου.

Ελπίζουμε να λαμβάνονται συχνά τέτοιες πρωτοβουλίες, έτσι ώστε,  όσοι έχουν ήδη ολοκληρώσει την πρακτική τους, να μπορούν να μοιραστούν την εμπειρία τους με τους υπόλοιπους συμφοιτητές τους και να τους παρακινήσουν να συμμετάσχουν στο πρόγραμμα της Πρακτικής Άσκησης ΕΣΠΑ.

Με εκτίμηση,

Κατσιούρη Σοφία, Μάλλη Μαριλένα, Ξυλογιάννη Άρτεμις  και Τακορού Παναγιώτα